ועדת הכלכלה, כנסת 23, פרוטוקול מספר 132, 2020-12-01 09:06

יעקב מרגי: אני מתכבד לפתוח את ישיבת ועדת הכלכלה של הכנסת.

יעקב מרגי: היום ה-1 בדצמבר 2020, ט"ו בכסלו התשפ"א, הצעת חוק הגז הפחמימני המעובה, התש"ף-2020, מ/1346.

יעקב מרגי: אני מקווה שזו פעם אחרונה שאני אומר את הפתיחה הזאת כאן בוועדה ובפעם הבאה זה יהיה במליאה.

יעקב מרגי: התחלנו כשידענו שלחוק הזה יש כ-80 סעיפים עם מעורבות של חברות הגז שתרמו לדיון ואנחנו ניכנס היום לישורת האחרונה, לגמר החקיקה.

יעקב מרגי: אני מבין שחן נמצא אתנו ב-זום.

יעקב מרגי: קיבל אישור לכך.

יעקב מרגי: היועץ המשפטי, אתה רוצה לתת לנו רקע?

איתי עצמון: כן.

איתי עצמון: אני אומר מה מונח על שולחן הוועדה.

איתי עצמון: למעשה בגדול מדובר על שלושה נושאים שעוד נותרו לנו להשלמת הליך החקיקה.

איתי עצמון: הוראות המעבר שעצרנו בהן בדיון האחרון, נשארו עוד חמישה סעיפים אם אינני טועה שצריך יהיה לדון בהם ולאשר אותם.

איתי עצמון: לאחר מכן יש פרק חדש שעניינו תחולת החוק על המדינה ועל מערכת הביטחון ולסיום התיקון העקיף לחוק הגז (בטיחות ורישוי) שלמעשה קובע התאמות שונות בחוק הזה מאחר שמעתה הוא יחול על גז טבעי בלבד ולא על שני סוגי הגז.

איתי עצמון: אני מציע שנעבור לפרק י"ב, הוראות המעבר.

איתי עצמון: הסעיף ממנו להמשיך עכשיו הוא סעיף 76.

גל נוי אפרת: 76.

גל נוי אפרת: הוראת מעבר לעניין ביצוע פעולת גז באמצעות סוכן מי שערב יום התחילה היה בעל רישיון ספק גז כאמור בסעיף 75(א), וביצע פעולת ספק גז באמצעות סוכן, רשאים הוא וכן הסוכן כאמור, על אף הוראות סעיף 27 לחוק זה, להמשיך ולבצע את הפעולה כאמור במשך שנה וחצי מיום תחילתו של חוק זה, אלא אם כן רישיון ספק הגז בוטל קודם לכן לפי הוראות חוק זה, או שהמנהל הורה לבעל הרישיון על הפסקת ביצוע פעולת ספק גז באמצעות סוכן מסוים בשל כך שהסוכן הפר הוראה מההוראות לפי חוק זה או הוראה מהוראות חוק התקנים בקשר לגז או למיתקן גז, ובלבד שבעל הרישיון כאמור הגיש למנהל בקשה להתיר לו לבצע את פעולת ספק גז באמצעות אותו סוכן לפי הוראות סעיף 28א בתוך שנה מיום התחילה והבקשה לא נדחתה במהלך התקופה האמורה.

גל נוי אפרת: בסעיף זה "סוכן" – יחיד או תאגיד שפעל כמורשה מטעמו של ספק גז לשם ביצוע פעולה החייבת ברישיון ספק גז לפי התקשרות ביניהם שהייתה בתוקף ערב יום תחילתו של חוק זה.

איתי עצמון: כמובן שהוראת המנהל לבעל רישיון על הפסקת ביצוע פעולת הספק באמצעות סוכן צריכה לעמוד בכללים שקבענו אותם בפרק שנגע לסוכנים.

איתי עצמון: כמובן שהדבר כפוף לזכות טיעון לסוכן ולבעל הרישיון.

גל נוי אפרת: בוודאי.

גל נוי אפרת: כפוף לזכות טיעון שקבועה בסעיף 28ג(ב).

יעקב מרגי: הערות לסעיף 76.

יותם אדמי: חברת סופרגז.

יותם אדמי: אני חייב שתי הערות לעניין סעיף 74 ו-75 שנדונו בדיון הקודם ופורסם הנוסח לקראת הדיון, הנוסח שכביכול אושר.

יותם אדמי: יש כאן כמה בעיות שלהבנתי חלקן גם לא תואמות לדברים שהוועדה אישרה.

יותם אדמי: יש כאן את סעיף תחולת החוק בו דנו לא מעט בדיון הקודם.

יותם אדמי: אמרנו חצי שנה וכרגע מופיע 1 ביולי 2021.

יותם אדמי: אני לא יודע מתי החוק ייכנס לתוקף.

יותם אדמי: אני מציע לכתוב חצי שנה.

איתי עצמון: זאת החלטת הוועדה.

יעקב מרגי: כך החלטנו.

יעקב מרגי: לקחנו זאת בחשבון.

יעקב מרגי: קבענו תאריך.

יותם אדמי: השאלה מה יקרה אם זה יאושר בינואר או בפברואר.

יותם אדמי: הייתה איזושהי הבנה שצריך לתת חצי שנה.

יעקב מרגי: אל תדאג.

יעקב מרגי: אנחנו חדורי מוטיבציה לאשר את זה בזמן.

יותם אדמי: יש כאן גם עניין שנדון בדיון הקודם לגבי סעיף 23(א)(1), הסעיף של הדיווח הרבעוני.

יותם אדמי: להבנתי את הדיווח הראשון צריך תוך חצי שנה מתחולת החוק ואז הרבעוני לא אמור להיות ב-1 באוקטובר אלא למעשה בתחילת 2022.

יותם אדמי: יש כאן איזושהי חוסר קורלציה.

יעקב מרגי: נתתי לך למרות שהסעיפים אושרו.

יעקב מרגי: שמע תשובות.

יעקב מרגי: באנו לקראתך ושמענו אבל בזה סיימנו.

איתי עצמון: הסעיפים האלה אושרו בוועדה ולא הוגשה בקשה לדיון מחדש.

איתי עצמון: הואיל וכך הדיון בסעיפים האלה הסתיים.

איתי עצמון: לגופו של עניין.

איתי עצמון: הנוסח שמונח על שולחן הוועדה הוא כמובן לא הנוסח הסופי.

איתי עצמון: הנוסח הסופי שאנחנו נניח על שולחן הכנסת יכלול את כל החלטות הוועדה כפי שאנחנו ננסח אותן והדבר יהיה תואם למה שהוחלט כאן בוועדה.

איתי עצמון: הנוסח הזה שבו שילבה עורכת הדין גל נוי אפרת את החלטות הוועדה, הוא בעצם לשם הנוחות כרגע כאן לדיוני הוועדה וזה לא הנוסח הסופי.

איתי עצמון: מה שהוחלט בוועדה, זה מה שיוטמע בנוסח הסופי.

יותם אדמי: בעניין הזה.

יותם אדמי: שמעתי וכמובן מקובל.

יותם אדמי: אני רק אעיר שכרגע בסעיף 75 גם אין כל הוראה, אותו סעיף שאמור לדבר על מיתקני גז שאינם טעוני היתר היום ויהיו טעוני היתר אחרי שהחוק ייכנס לתוקף.

יותם אדמי: דיברנו על כך שזה יהיה שנה וכרגע זה לא מופיע

איתי עצמון: כפי שאמרתי.

איתי עצמון: מה שהוחלט בוועדה, יוטמע בנוסח הסופי.

איתי עצמון: אל דאגה.

יעקב מרגי: אני חושב שאיתי דיבר בצורה ברורה.

יעקב מרגי: מיצינו סעיפים קודמים.

יעקב מרגי: סעיף 76, בבקשה.

יותם אדמי: אם אפשר אדוני, הערה גם לעניין סעיף 76.

יותם אדמי: התחולה שלו, כמו שהקריאה עורכת הדין נוי אפרת אמורה להיות תוך שנה וחצי מיום תחילת החוק.

יותם אדמי: אנחנו סבורים, בגלל שהעניין של הסוכנים הוא אירוע מורכב והרבה סוכנים - - -

יעקב מרגי: כמה זמן זה בסך הכול?

יעקב מרגי: שנה וחצי ועוד?

יותם אדמי: ועוד חצי שנה ממועד התחולה.

יותם אדמי: כמעט שנתיים.

יעקב מרגי: אז תאמר שנתיים.

יעקב מרגי: זה נשמע יותר טוב.

יותם אדמי: זה מה שכתוב בסעיף.

יעקב מרגי: אני חושב שזה זמן סביר.

יעקב מרגי: דנו בזה ואני חושב שהפלגנו אתכם.

יעקב מרגי: המשרד בהתחלה לא חשב כך.

יעקב מרגי: מיצינו.

יעקב מרגי: תודה.

יעקב מרגי: הערות נוספות.

יעקב מרגי: אם אין, אנחנו עוברים להצבעה על סעיף 76, הוראות מעבר לעניין ביצוע פעולת גז באמצעות סוכן.

יעקב מרגי: מי בעד אישור סעיף 76?

יעקב מרגי: מי נגד?

יעקב מרגי: מי נמנע?

יעקב מרגי: אושר

יעקב מרגי: סעיף 76 אושר.

איתי עצמון: אני מציע שתקראי מסעיף 77 עד סעיף 80.

איתי עצמון: אלה הכול הוראות מעבר.

איתי עצמון: החלוקה שעשינו היא יותר טכנית.

איתי עצמון: זה בעצם אותו נושא.

גל נוי אפרת: 77.

גל נוי אפרת: הוראות מעבר לעניין מעבר מאכיפה פלילית לעיצום כספי

גל נוי אפרת: (א1) עבר אדם לפני יום התחילה עבירה לפי חוק הגז (בטיחות ורישוי) כנוסחו ערב היום האמור ולאחר ביצועה בוטלה העבירה, והמעשה המהווה את העבירה נקבע כהפרה, רשאי המנהל להטיל עליו עיצום כספי או להמציא התראה מינהלית לפי הוראות פרק ט', גם אם החלו נגדו הליכים פליליים בשל אותה עבירה שהופסקו לפי סעיף 4 לחוק העונשין, ובלבד שטרם ניתן בעניינו פסק דין חלוט.

גל נוי אפרת: 78.

גל נוי אפרת: החלטיות או הוראות לפי חוק הגז (בטיחות ורישוי) החלטות או הוראות שנתן המנהל בנוגע לגז או למיתקן גז, שניתנו לפני יום התחילה לפי חוק הגז (בטיחות ורישוי) כנוסחו ערב יום התחילה ועמדו בתוקף ערב היום האמור, יראו אותם כאילו ניתנו לפי חוק זה, כל עוד לא בוטלו או שונו לפי חוק זה.

גל נוי אפרת: 79.

גל נוי אפרת: הוראות מעבר לעניין מינויים

גל נוי אפרת: מי שמונה למנהל לפי סעיף 3 לחוק הגז (בטיחות ורישוי), לעניין גז פחמימני מעובה, יראו אותו כמנהל ענייני בטיחות הגז שמונה לפי סעיף 67 לחוק זה.

גל נוי אפרת: 80.

גל נוי אפרת: הוראת מעבר לעניין תקנות וצווים

גל נוי אפרת: צו הפיקוח על מצרכים ושירותים (תשלומים בעד גז המסופק במערכת גז מרכזית) התשמ"ט-1989 יעמוד בתוקפו כנוסחו ערב יום התחילה, ויראו אותו כאילו נקבע לפי חוק זה, כל עוד דלא שונה או בוטל לפי דין או כל עוד לא נכנסו לתוקפן הוראות במקומו לפי חוק זה.

איתי עצמון: אני מציע שתסבירי בקצרה את סעיף 77 ואולי כדאי גם לומר מילת הסבר על עניין צו הפיקוח.

איתי עצמון: אני חושב ששאר הסעיפים מדברים בעד עצמם.

גל נוי אפרת: סעיף 77 קובע מעבר מהתנהגות שהייתה בעבר פלילית להתנהגות שלפי החוק החדש המנהל רשאי להטיל עליה עיצום כספי.

גל נוי אפרת: אז מחלקים את זה לשני מצבים.

גל נוי אפרת: אם העבירה נשארה עבירה פלילית גם לפי החוק החדש, הסעיף קובע שהמנהל רשאי להטיל עיצום כספי על העבירה הזאת אם טרם הוגש כתב אישום.

גל נוי אפרת: אם כבר הוגש כתב אישום, אם הצדדים יסכימו לבטל את כתב האישום.

גל נוי אפרת: שני הצדדים.

יעקב מרגי: אין כפל ענישה.

גל נוי אפרת: ודאי.

גל נוי אפרת: אין כפל ענישה.

גל נוי אפרת: הולכים לאחד מההליכים.

גל נוי אפרת: זה סעיף שהוא מקל עם המפר.

גל נוי אפרת: המצב השני, במקרה שהעבירה הפלילית בוטלה, זה נשאר רק עיצום כספי על אותה התנהגות, הסעיף קובע שההליך הפלילי הופסק והמנהל יהיה רשאי להטיל עצום על המפר.

גל נוי אפרת: זה סעיף 77.

גל נוי אפרת: הוא גם קובע שהסכום המרבי של העיצום הכספי שניתן יהיה להטיל על עבירה כזו, לא יעלה על הסכום של הקנס שניתן היה להטיל בהליך פלילי.

גל נוי אפרת: זה סעיף שהוא לגמרי מקל.

יעקב מרגי: מקל מכל הבחינות.

איתי עצמון: לא יעלה, זה אומר שיש שיקול דעת?

איתי עצמון: בנושא עיצום כספי לא אמור להיות שיקול דעת.

איתי עצמון: הסכום אמור להיות סכום קבוע מראש עם הפחתה לפי נסיבות ההפחתה שקבועות בתוספת לחוק.

גל נוי אפרת: נכון.

גל נוי אפרת: זה יהיה סכום של העיצום שנקבע בחוק החדש.

יעקב מרגי: ובלבד שהוא לא יהיה יותר גבוה.

גל נוי אפרת: נכון.

איתי עצמון: יהיה צריך לחדד כאן את הנוסח.

איתי עצמון: אותה סמכות להטיל עיצום כספי לפי החוק ולפי מה שמקובל בפרקי אכיפה מינהלית.

גל נוי אפרת: נכון.

יעקב מרגי: אבל הוא לא יהיה יותר גבוה אילו הוטל עליו קנס במישור הפלילי.

גל נוי אפרת: נכון.

גל נוי אפרת: בהליך הפלילי.

יעקב מרגי: הערות לסעיף 77, 78, 79 ו-80.

יותם אדמי: אדוני, לא שמענו את ההסבר לעניין התוספת של סעיף 80(ב).

יותם אדמי: ביקש ממני היועץ המשפטי של הוועדה התייחסות לזה.

יותם אדמי: זה משהו שהתווסף בנוסח ממש לפני כמה ימים.

יותם אדמי: יש כמובן עוד כמה הערות.

גל נוי אפרת: צו הפיקוח על מצרכים ושירותים משנת 1989 שמוזכר בסעיף 80(ב) הוא צו שהוצא לפי חוק הפיקוח על מצרכים ושירותים והוא קובע הוראות שחלק מהן צרכניות וחלק מהן פיקוח על מחירים מירביים.

גל נוי אפרת: הצו הזה הוא בתוקף כל עוד יש הכרזה של שעת חירום במדינה, שזה התוקף של חוק הפיקוח על מצרכים ושירותים וכדי לנתק את הצו הזה מהכרזה על מצב חירום, אנחנו מציעים לקבוע שיראו אותו כאילו הוצא לפי החוק החדש.

גל נוי אפרת: אנחנו מתכוונים לבטל אותו בהמשך, ברגע שייקבעו הוראות צרכניות במקומו באמות המידה לפי החוק החדש וברגע שיותקן צו פיקוח על מחירי מצרכים ושירותים שיחליף את ההוראות הפיקוח על המחירים שבתוך הצו הזה.

יעקב מרגי: שאלות נוספות.

יותם אדמי: כן, אדוני, אם אפשר עוד שתי הערות.

יותם אדמי: יש את סעיף 79(א) שלמעשה מאפשר למי שהוא היום מפקח, להמשיך להיות מפקח גם לפי החוק החדש.

יותם אדמי: אני מזכיר שכיום אין סטנדרטים ותנאים מוגדרים בחוק מי יכול להיות מפקח ובחוק החדש יש התייחסות לזה כולל דברים.

יותם אדמי: לא דנו בזה לא מעט בדיונים הקודמים, על חשיבות ההכשרה, של ההבנה בתקן, בחוק ובכל הדברים האלה.

יותם אדמי: באיזשהו מקום ברגע אתה בא ומכניס את הסעיף הזה, סעיף 79(א), הוא אומר שכל הפקחים היום ימשיכו, יבוא מישהו חדש – נכשיר אותו.

יותם אדמי: אני שואל למה לא לעשות גם כאן הוראת מעבר.

יותם אדמי: אני לא אומר מחר בבוקר אבל הוראת מעבר.

יעקב מרגי: הערה שנייה.

יותם אדמי: הערה נוספת מדברת כללית על כל הוראת המעבר.

יותם אדמי: נדון כאן לא מעט בדיונים כמה החוק הזה משנה מצב לכל מיני כיוונים, עיצומים, עונשים, התנהלות יום יומית.

יותם אדמי: אנחנו חושבים שנכון יהיה לקבוע כאן איזושהי חובה של המנהל לבוא לוועדה בעוד שנה, שנתיים, פרק זמן שאדוני יגדיר, ולדווח מה קרה ואיך זה מתקיים.

יותם אדמי: יש היום הוראה מאוד דומה בצו הגז, מחלק גפ"ם מטלטלים.

יעקב מרגי: הבנו.

יעקב מרגי: תקבל תשובות.

יעקב מרגי: יש הערות נוספות?

יעקב מרגי: אם אין הערות נוספות, תשיבו לו לשתי ההערות.

גל נוי אפרת: להערה הראשונה בעניין המפקחים.

גל נוי אפרת: המפקחים כבר היום עוברים הכשרה והסמכה שנדרשת לצורך הפעלת סמכויות פיקוח ואכיפה.

גל נוי אפרת: אנחנו ממש לא חושבים שיש הצדקה לחייב אותם לעבור עוד הכשרה.

גל נוי אפרת: הם עברו את כל ההכשרה הנדרשת.

איתי עצמון: כל המפקחים שפועלים היום מכוח החוק?

גל נוי אפרת: למיטב ידיעתי כן.

גל נוי אפרת: מנהל מינהל הדלק יכול להתייחס לזה, אם אתם רוצים.

יעקב מרגי: חן, שלום.

חן בר יוסף: שלום, בוקר טוב.

חן בר יוסף: כן.

חן בר יוסף: מה שכתבנו בחוק, זה מה שמבוצע כבר מזה מספר שנים.

חן בר יוסף: אין אירוע שבו מפקח מתחיל לתת הוראות למאן דהוא בשוק הפרטי או בכלל במשק הישראלי בלי שהוא עבר את ההכשרה.

חן בר יוסף: הדרישות שמופיעות בהכשרה היום הן דרישות שמופיעות בנוהל פנימי בתוך המשרד ואכן כל מפקח עובר אותה ורק אחר כך הוא מוסמך.

חן בר יוסף: אדם לא הופך להיות מפקח מיידית אלא רק אחרי התהליך הזה.

יעקב מרגי: תודה.

יעקב מרגי: תשובה להערה השנייה.

גל נוי אפרת: אנחנו לא חושבים שיש כאן הצדקה בחובת דיווח.

גל נוי אפרת: למיטב ידיעתי מוסיפים חובת דיווח כשיש איזושהי הצדקה מיוחדת לזה וזה נושא חדש, משהו שהוועדה אמורה לעקוב אחריו, אבל כאן אין שום דבר מיוחד.

גל נוי אפרת: יש כאן סמכות סטנדרטית שיש לה הרבה רגולטורים בישראל להטיל עיצומים כספיים וזה בסך הכול מקל לעומת אופן האכיפה שלנו עד היום הזה שהוא היה רק במישור הפלילי.

גל נוי אפרת: אין לדעתנו הצדקה כאן בחובת דיווח מיוחדת לוועדה.

יעקב מרגי: סתם לידיעה.

יעקב מרגי: חן, אתה יכול לומר לי, בעבר כמה עיצומים כספיים הטלתם?

חן בר יוסף: אין לנו מנגנון של עיצומים כספיים.

חן בר יוסף: יש לנו רק מנגנון פלילי שהוא כמובן הרבה יותר ארוך.

יעקב מרגי: בכמה הליכים כאלה התחלתם בסוגיית הגז?

חן בר יוסף: יש כמה מאות בשנה.

יעקב מרגי: מתוכם כמה שייכים לחברות הגז שפועלות על פי דין ועל פי חוק?

חן בר יוסף: אין לי כאן את הנתון.

חן בר יוסף: אולי לאילן בנימין יש.

אילן בנימין: אין לי את הנתונים כרגע.

אילן בנימין: אני אבדוק.

יעקב מרגי: בהתרשמות שלך, רוב ההליכים הפליליים שנקטתם הם כלפי חברות שמנוהלות?

אילן בנימין: הכול הוא באופן יחסי.

יעקב מרגי: בגדול.

יעקב מרגי: מה אתה יודע לומר לי.

יעקב מרגי: הרוב זה פירטי?

יעקב מרגי: חלק גדול אלה החברות שלא פעלו על פי הנהלים?

אילן בנימין: אנחנו מתרכזים יותר בתחום הפירטי כי התחום הפירטי הוא זה שמיועד לפורענות ולכן בתחום הזה אנחנו מתרכזים יותר.

יעקב מרגי: אני לא יודע למה מבינים אותי אחרי השאלה השלישית.

אילן בנימין: לאחר מכן אנחנו מנסים לגרום לאנשים האלה להתרחק מהתחום הזה.

אילן בנימין: אגף הפיקוח פועל ביתר שאת להרחיק את התחום הפירטי.

יעקב מרגי: ההתמקדות שלכם היא בתחום הפירטי.

אילן בנימין: כן.

יעקב מרגי: מטבע הדברים המסה הגדולה הייתה שם.

אילן בנימין: נכון.

יותם אדמי: גם העיצומים הכספיים הם אירוע חדש שאנחנו חושבים שצריך לעקוב אחריו אבל יש בחוק עוד הרבה מאוד דברים שלא היו עד היום, מההתייחסות לסוכנים, דרך מתקני הגז טעוני היתר בהרחבה שלהם, כל העניין של הרישיונות, זה לא אותו מצב עולם היה לפני כן.

יותם אדמי: אם זה היה אתו מצב עולם, לא היינו צריכים להקדיש לזה שמונה ישיבות ואין סוף מכתבים והתנהלויות.

יעקב מרגי: תודה.

יעקב מרגי: שלמה אביטן, בבקשה.

שלמה אביטן: לגבי הנושא של הקנסות, אני חושב שמינהל הגז מטרטר אותנו ולוקחים אותנו לבתי משפט.

שלמה אביטן: מגיע מכתב ל-BDI שמדינת ישראל תובעת את חברת גז יגל.

שלמה אביטן: בסך הכול הייתה כאן עבירה קטנה שסיפקו בלון עם בלון זר.

שלמה אביטן: במקום לעשות קנס כזה ולטרטר אותנו עם עורכי דין ומשפטים - - -

יעקב מרגי: זה בדיוק התיקון.

שלמה אביטן: אבל שיעשו את התיקון בצורה נורמלית.

שלמה אביטן: שיגמרו עם זה כי כל תביעה קטנה הסתיימה עד היום בסכום של 2,000 שקלים ועורכי הדין לקחו יותר כסף וכל הכתם השחור שעשו לנו בבנקים וב-BDI שמדינת ישראל תובעת את חברת גז יגל למשל.

יעקב מרגי: זה בא לפתור את הבעיה.

יעקב מרגי: תודה.

יעקב מרגי: אנחנו עוברים להצבעה על סעיפים 77 עד 80.

יעקב מרגי: מי בעד אישור סעיפים 77 עד 80?

יעקב מרגי: מי נגד?

יעקב מרגי: מי נמנע?

יעקב מרגי: אושר

יעקב מרגי: סעיפים 77 עד 80 אושרו.

יעקב מרגי: אלה סעיפים שבאנו להקל אתם.

יעקב מרגי: לעזוב את המישור הפלילי.

איתי עצמון: אנחנו עוברים לפרק שעניינו תחולה על המדינה ועל מערכת הביטחון.

איתי עצמון: אני אומר שני משפטים.

איתי עצמון: ההסדר בנושא הזה שהיה בהצעת החוק, בכחול, בנוסח שעבר בקריאה ראשונה, עורר להבנתנו בייעוץ המשפטי של הכנסת קשיים שונים.

איתי עצמון: הוא דיבר על מה שנקרא פיקוח פנימי.

איתי עצמון: אנחנו לא חושבים שיש לגזור גזרה שווה לגבי כל הגופים הביטחוניים.

איתי עצמון: להבנתנו צריך לקבוע הסדרים מיוחדים גם לפי המטריה עליה אנחנו מדברים.

איתי עצמון: כאן מדובר בנושא בטיחות.

איתי עצמון: כמובן ששמירה על סטנדרטים של בטיחות היא מאוד מאוד חשובה והיא שונה למשל מעניין של נצילות אנרגטית.

איתי עצמון: יש הבדל.

איתי עצמון: לכל חוק יש מטריה שונה וחשיבות שונה ולפי המטריה של החוק צריך להתאים את הסדרי התחולה והפיקוח לגבי הגופים הביטחוניים.

איתי עצמון: לשמחתי אנחנו הגענו בשיתוף פעולה של כמובן משרד האנרגיה, משרד המשפטים וכמובן גם הגופים הביטחוניים, להסדר אחר שעניינו קודם כל התחולה.

איתי עצמון: כלומר, איך החוק חל על המדינה ועל מערכת הביטחון, ולאחר מכן ההתאמות לעניין הפעלת סמכויות הפיקוח שבמקרים מסוימים הן לא צריכות לחול ובמקרים אחרים הן צריכות לחול באופן מיוחד.

איתי עצמון: יש החרגות שכמובן מותאמות לצרכים של הגופים.

איתי עצמון: כלומר, אם אכן יש סיבה לקבוע הוראות מיוחדות, ההסדר הזה הוא כאמור ייחודי גם לעניין המטריה של הגז וגם לצרכים המיוחדים של הגופים הביטחוניים השונים ויש כמה וכמה גופים.

איתי עצמון: אני מציע שאני אקרא את הנוסח שהופץ לדיון.

איתי עצמון: יש לי איזשהו תיקון ואני אסב את תשומת הלב כשאגיע אליו.

יעקב מרגי: אתה מדבר על פרק ט'1.

איתי עצמון: פרק ט'1: תחולה על המדינה ועל מערכת הביטחון 65א.

איתי עצמון: הגדרות – פרק ט'1 "גוף ביטחוני" – גוף מהגופים המנויים בהגדרה "מערכת הביטחון".

איתי עצמון: "התאמה ביטחונית" – כמשמעותה בסעיף 15 לחוק שירות הביטחון הכללי, התשס"ב-2002.

איתי עצמון: "מערכת הביטחון" – כל אחד מאלה:

איתי עצמון: צבא הגנה לישראל.

איתי עצמון: מפעלי מערכת הביטחון, כמשמעותם בסעיף 20 לחוק להסדרת הביטחון בגופים ציבוריים, התשנ"ח-1998, שאינם יחידות כאמור בפסקה (3) ואשר שר הביטחון הודיע עליהם לשר.

איתי עצמון: "מפקח" – מפקח שהוסמך לפי סעיף 40.

איתי עצמון: "קצין בכיר" ו"קצין מוסמך" – כהגדרתם בסעיף 10 לחוק הגנת הסביבה (סמכויות פיקוח ואכיפה), התשע"א-2011.

איתי עצמון: לעניין גוף המנוי בפסקאות (1), (2) ו-(4) להגדרה "מערכת הביטחון" – שר הביטחון.

איתי עצמון: לעניין גוף המנוי בפסקה (5) להגדרה "מערכת הביטחון" – השר לביטחון הפנים.

איתי עצמון: 65ב.

איתי עצמון: תחולה על המדינה הוראות חוק זה יחולו גם על המדינה.

איתי עצמון: כאן מדובר על סעיף מאוד מאוד סטנדרטי שקיים בהרבה מאוד דברי חקיקה שמבהיר שהחוק חל על המדינה.

איתי עצמון: ההגדרות, אלה מונחים שנשתמש בהן לאורך הפרק.

איתי עצמון: 65ג.

איתי עצמון: תחולה על צבא הגנה לישראל על אף האמור סעיף 65ב –

איתי עצמון: ההוראות לפי חוק זה לא יחולו על הקמה של מיתקן גז טעון היתר המשמש לאחסון מכלים מיטלטלים בשטח המוחזק בידי צבא הגנה לישראל לשימוש צבא הגנה לישראל (בפרק זה – מיתקן גז צבאי), על הפעלה של מיתקן גז צבאי או ביצוע שינוי יסודי במיתקן כאמור, המבוצעים בידי צבא הגנה לישראל, ובלבד שיבוצעו על פי פקודות הצבא שייקבעו לעניין זה בהסכמת המנהל, ויבטיחו את רמת הבטיחות הנדרשת לפי חוק זה.

איתי עצמון: חובת הדיווח לפי הוראות סעיף 23 לא תחול על מיתקני גז שבעל רישיון ספק גז מספק להם גז בשטח המוחזק בידי צבא הגנה לישראל ולשימוש צבא הגנה לישראל.

איתי עצמון: אני אומר משפט של הסבר ואם לנציגי הממשלה יהיה מה להוסיף, הם ישלימו.

איתי עצמון: העיקרון הוא שיש כאן הוראות מיוחדות, הסדר ייחודי שחל על צבא הגנה לישראל, על מיתקני גז שמוחזקים על ידי צבא הגנה לישראל ונמצאים בשטחים שבאחזקת צבא הגנה לישראל.

איתי עצמון: הרעיון הוא שאם מדובר על פעולות שצבא הגנה לישראל עושה בעצמו, הפעולות האלו יהיו פטורות מרישיון או מהיתר.

איתי עצמון: לעומת זאת, אם מדובר על בעל רישיון ספק גז, חברה פרטית שמקבלת רישיון ממשרד האנרגיה, שמתקשרת עם משרד הביטחון כדי לתת את השירות הזה לצבא הגנה לישראל, יהיה פטור אבל בתנאי ההתקשרות ייקבעו תנאים שמבטיחים את אמות המידה של הבטיחות.

איתי עצמון: כלומר, הרעיון הוא שאין התפשרות על בטיחות.

איתי עצמון: הסטנדרטים של הבטיחות יישמרו.

יעקב מרגי: זה לא פוטר אותו מאחריות.

איתי עצמון: נכון.

איתי עצמון: זאת לא מדינה בתוך מדינה.

איתי עצמון: אמות המידה של הבטיחות צריכות להישמר ולכן גם יש מעורבות של הרגולטור בקביעת הפקודות לעניין הזה.

איתי עצמון: כתבנו גם שכמובן שהספק לא פטור מקיום הוראות החוק וכמובן מסמכויות האכיפה שהרגולטור יכול להפעיל כלפיו, רק בגלל זה שהוא נותן שירות לצבא הגנה לישראל.

איתי עצמון: זה מאוד מאוד חשוב.

איתי עצמון: אם יש משהו להשלים, בבקשה.

יעקב מרגי: אם אין הערות, אנחנו מצביעים.

יותם אדמי: יש.

יותם אדמי: נקודה אחת שכדאי לשים לב אליה בעניין תנאי ההתקשרות, בסעיף 65ג(3).

יותם אדמי: צריך לשים לב שבהתקשרויות מול משרד הביטחון, צבא הגנה לישראל וכולי, ספק הגז שמתקשר הוא לא מי שמכתיב את תנאי ההתקשרות.

יותם אדמי: בדרך כלל זה מבוצע בצורה של מכרז עם הסכם.

איתי עצמון: הכוונה היא שצבא הגנה לישראל יקבע את זה.

איתי עצמון: זה לא סעיף שמטיל עליכם חובה.

איתי עצמון: תנאי המכרז ותנאי ההתקשרות שיוצבו לכם, יכללו גם תנאים שמבטיחים את אמות המידה הבטיחותיות לפי החוק.

איתי עצמון: זאת הכוונה.

איתי עצמון: לא מדובר על השתת חובה כלשהי על הספק לקבוע את תנאי ההתקשרות.

איתי עצמון: אתם לא קובעים את תנאי ההתקשרות.

יותם אדמי: השאלה איך מוודאים שבאמת צבא הגנה לישראל או משרד הביטחון כשהוא מפרסם את המכרז הזה, התנאים שהוא קובע הם תנאים.

יותם אדמי: ..

יעקב מרגי: תקשיב.

יעקב מרגי: אין חובה אזרחית בחוק לחתום על כל חוזה שהוא לא תקין.

יעקב מרגי: תבדוק.

יעקב מרגי: אתה יודע את כללי הבטיחות להם אתה נדרש.

יעקב מרגי: אם משרד הביטחון מבקש ממך פחות מזה, תפנה תשומת לבו של מי שצריך להפנות את תשומת לבו לכך.

יותם אדמי: זה לא בדיוק עובד כך, אבל בסדר.

יעקב מרגי: תודה.

יעקב מרגי: אנחנו מצביעים על סעיף 65א, 65ב ו-65ג.

יעקב מרגי: מי בעד?

יעקב מרגי: מי נגד?

יעקב מרגי: מי נמנע?

יעקב מרגי: אושר

יעקב מרגי: אין מתנגדים ואין נמנעים.

יעקב מרגי: הסעיפים אושרו.

איתי עצמון: אני אקרא את סעיף 65ד ואני כבר אומר שבפסק (2) יש שינוי.

איתי עצמון: יש נוסח אחר שהתגבש עד היום בשעות הבוקר ולכן הוא לא פורסם מראש אבל הוא כמובן מתואם עם כל הגורמים הרלוונטיים.

איתי עצמון: היינו קודם בסעיף תחולה ועכשיו איך יחולו הוראות הפיקוח והאכיפה לגבי מערכת הביטחון.

איתי עצמון: 65ד.

איתי עצמון: הוראות מיוחדות לעניין סמכויות פיקוח ואכיפה כלפי מערכת הביטחון על אף האמור בפרק ו' –

איתי עצמון: כאן מכיוון שיש הוראות תחולה מיוחדות לצבא הגנה לישראל, באופן תואם גם סמכויות הפיקוח לא יופעלו מכיוון שזה למעשה לא נקרא פיקוח פנימי אבל זה מעין רגולציה פנימית של צבא הגנה לישראל, כמובן עם מעורבות של הרגולטור כפי שהקראתי קודם לכן.

איתי עצמון: אני קורא את הנוסח החדש של פסקה (2) שהוא נוסח שיעבור עוד שינויי נוסח ומבנה כאשר נגבש את הצעת החוק הסופית להנחה.

איתי עצמון: זה לגבי חובת הדיווח שהקראתי קודם לכן.

איתי עצמון: המפקח יפעיל את סמכויותיו לפי חוק זה לעניין מיתקן גז המוחזק בידי גוף ביטחוני שאינו מיתקן גז צבאי ואינו מיתקן גז כאמור בפסקה (2), בכפוף להוראות סעיפים 65ה עד 65יב.

איתי עצמון: שוב אני אומר שזה הסדר ייחודי.

איתי עצמון: הפסקה שהקראתי, פסקה (2), בנוסח החדש תואמה כמובן גם עם היועצת המשפטית של ועדת החוץ והביטחון.

איתי עצמון: מטעמי סיווג היא זו שגיבשה את ההסדר הזה לפי הצרכים של הגופים המיוחדים עליהם תחול הפסקה הזו.

איתי עצמון: לגבי שאר הגופים, יהיו עוד מעט שורה של סעיפים שיקבעו איך המפקחים יפעילו את הסמכויות שלהם לגבי הגופים שלא חלות עליהם ההוראות המיוחדות האלה, שאר הגופים הביטחוניים.

איתי עצמון: אם יש התייחסות של נציגי הממשלה או של הגופים הביטחוניים, בבקשה.

נירית להב קניזו: ייעוץ וחקיקה, משרד המשפטים.

נירית להב קניזו: אנחנו עושים כאן הסדר ייחודי שנובע מהמאפיינים המיוחדים של חוק הגז בהקשר של הפעילות של מערכת הביטחון.

נירית להב קניזו: ייחודיות אחת באה לידי ביטוי בפעילות של צבא הגנה לישראל שכמו שהיועץ המשפטי של הוועדה הסביר בנוגע לאופן תחולת החוק, גוזר גם מודל של פיקוח פנימי של צבא הגנה לישראל על הפעילות שלו.

נירית להב קניזו: כמובן הסטנדרטים יישארו כפי שקובע החוק, אבל פעולת הפיקוח לא תיעשה על ידי המפקחים של משרד האנרגיה אלא על ידי מפקחים שצבא הגנה לישראל ימנה לעניין הזה.

נירית להב קניזו: הנהלים ייקבעו בתיאום עם הרגולטור.

נירית להב קניזו: מאפיין ייחודי נוסף וחריג במודלים האלה של אכיפת מערכת הביטחון שנמצאים לנו בחוקי רגולציה רבים אחרים זה הצורך להחריג מספר גופים מאוד מאוד מצומצם בשל צורכי ביטחון מאוד גבוהים ומאוד ייחודיים שמחייבים פיקוח פנימי של אותו גוף על מנת שלא לחשוף את הסוד עליו מגינים אותם גופי ביטחון.

נירית להב קניזו: גם כאן הנהלים ייקבעו בהתאם ל סטנדרטים שקובע משרד האנרגיה בתיאום עם משרד האנרגיה, אבל הפיקוח עצמו ייעשה על ידי אותם גופים.

נירית להב קניזו: יתר הגופים יהיו נתונים לפיקוח של משרד האנרגיה בדומה לחוקי רגולציה אחרים, אבל סמכויות הפיקוח יופעלו באופן מסוים שמביא בחשבון את האיזונים הנדרשים בין האינטרס של הגנה על הבטיחות שכרוכה בגז לבין האינטרסים הביטחוניים בשמם ולשם הגנתם פועלים אותם גופי ביטחון.

נירית להב קניזו: הסייגים האלה מפורטים בסעיפים הבאים שעדיין לא הקראנו.

יעקב מרגי: שאלה.

יעקב מרגי: ראש הממשלה נדרש לכאן לעשות פעולת החרגה, בנוסח שסוכם.

יעקב מרגי: משרד ראש הממשלה יודע על כך?

נירית להב קניזו: כן.

נירית להב קניזו: בוודאי.

יעקב מרגי: זה תואם?

נירית להב קניזו: מתואם עם משרד ראש הממשלה ובפרט עם היחידה המסוימת אליה מתכוונים.

יעקב מרגי: לשם כיוונתי.

יעקב מרגי: בסדר.

יעקב מרגי: תודה.

יעקב מרגי: אם אין הערות, אנחנו מצביעים על סעיף 65ד, כולל השינוי שקרא היועץ המשפטי.

יעקב מרגי: מי בעד? מי נגד?

יעקב מרגי: מי נמנע?

יעקב מרגי: אושר

יעקב מרגי: אין מתנגדים ואין נמנעים.

יעקב מרגי: סעיף 65ד כולל השינוי שהקריא היועץ המשפטי אושר.

איתי עצמון: אני אקרא ברצף את סעיף 65ה עד 65יב.

איתי עצמון: למעשה מדובר על התאמות בסמכויות הפיקוח שהוועדה כבר אישרה, התאמות מיוחדות לעניין הפעלת אותן סמכויות כלפי הגופים הביטחוניים שסמכויות הפיקוח כן יחולו לגביהם.

איתי עצמון: 65ה.

איתי עצמון: התאמה ביטחונית ומידע מסווג לא יפעיל מפקח את סמכויותיו כאמור בסעיף 65ד, אלא אם כן נקבע לו התאמה ביטחונית מתאימה לכך ובהתאם לכללי אבטחת המידע של גוף ביטחוני.

איתי עצמון: גוף ביטחוני יביא לידיעת מנהל מינהל הדלק במשרד האנרגיה את כללי אבטחת המידע האמורים.

איתי עצמון: 65ו.

איתי עצמון: סמכות כניסה

איתי עצמון: כניסתו באותה העת תשבש פעילות מבצעית או מודיעינית, חקירה פלילית, או תרגיל או אימון רחבי היקף או שנעשה בהם שימוש באמצעי לחימה.

איתי עצמון: מתקיימת במיתקן פעילות שפקח אינו רשאי להיחשף לה מטעמים של ביטחון המדינה או יחסי החוץ של מדינת ישראל.

איתי עצמון: 65ז.

איתי עצמון: הזדהות דרש מפקח מאדם להזדהות לפניו, לשם הפעלת סמכויותיו במיתקן של גוף ביטחוני, וכללי אבטחת המידע של הגוף הביטחוני אסורים על אותו אדם להזדהות אלא לפני מי שמוסמך לכך על פיהם, רשאי אותו אדם להימנע מהצגת תעודה מזהה, ולמסור כינוי או מידע אחר שיאפשר את איתורו ככל שיידרש באמצעות הקצין המוסמך, באופן שיאפשר את זימונו לחקירה ככל שיידרש.

איתי עצמון: 65ח.

איתי עצמון: תיעוד ממצאים לשם הפעלת סמכויותיו, רשאי מפקח להשתמש באמצעים שונים לתיעוד ממצאיו.

איתי עצמון: הכנסת האמצעים האמורים או תנאי השימוש בהם יהיו בהתאם לכללי אבטחת המידע של הגוף הביטחוני, ובאופן שיאפשר את התיעוד הנדרש.

איתי עצמון: 65ט.

איתי עצמון: מסירת ידיעות ומסמכים

איתי עצמון: קצין מוסמך רשאי להורות כי ידיעה או מסמך מסוימים בעלי רגישות ביטחונית מיוחדת לא יועברו למפקח, אף אם התאמתו הביטחונית מתאימה, אלא למנהל.

איתי עצמון: קצין מוסמך רשאי להורות כי מידע מסווג שאינו קשור לחומר החקירה ואינו קשור במישרין לעילת הפיקוח, לא ייכלל בידיעה או במסמך הנמסרים למפקח או למנהל כאמור בסעיף קטן (א)(1), ובלבד שיידע את המפקח בכך שהשמיט מידע.

איתי עצמון: 65י.

איתי עצמון: מדידות ודגימות מדידות ודגימות שהן או תוצאותיהן עשויות להיות מסווגות, יבוצעו ויישמרו במעבדות מסווגות שאישר המנהל, בהסכמת קצין בכיר, ובלבד שלא יהיה בכך כדי למנוע עריכת מדידה או נטילת דגימה.

איתי עצמון: 5יא.

איתי עצמון: תפיסה

איתי עצמון: קצין מוסמך רשאי להורות כי מפקח לא יוציא ממיתקן של גוף ביטחוני חפץ מסוים שהקצין המוסמך קבע לגביו כי הוא בעל רגישות ביטחונית מיוחדת.

איתי עצמון: חפץ כאמור יישמר במקום שייועד לשם כך במיתקן, בהתאם לכללי אבטחת המידע של הגוף הביטחוני, ויהיה נגיש למפקח.

איתי עצמון: 65יב.

איתי עצמון: סייג למסירת מידע מסירת מידע למנהל או לעובד משרד האנרגיה לפי פרק זה תהיה בהתאם להתאמתו הביטחונית של המנהל או של עובד המשרד.

איתי עצמון: הסעיפים האלה הם סעיפים שקובעים את עקרונות הפיקוח של הוועדה.

איתי עצמון: להבנתנו צריכים להיקבע בחקיקה ראשית, כמו שסמכויות הפיקוח "הרגילות" נקבעות ומעוגנות תמיד בחקיקה ראשית או השינויים ואופן תחולתם אמור להיקבע כאן בחקיקה הראשית.

איתי עצמון: אלה סעיפים די סטנדרטים שקבועים היום גם בחוק הגנת הסביבה (סמכויות ופיקוח), בחוק רישוי שירותים ומקצועות בענף הרכב וכפי שאמרתי הם יאפשרו את הפעלת הפיקוח הנדרש לשם הבטחת רמת הבטיחות הנאותה בגופים הביטחוניים עם התאמות.

יעקב מרגי: יש הערות?

יעקב מרגי: חן, יש לכם עובדים באגף עם סיווג ביטחוני מתאים?

חן בר יוסף: כן.

חן בר יוסף: יש לנו עובדים עם סיווג ביטחוני.

חן בר יוסף: בכלל מינהל הדלק עוסק גם בדברים שהם ברמת סודי ביותר והעובדים שלו.

חן בר יוסף: יש לנו עכשיו חצי שנה לעשות להם הליך סיווג.

חן בר יוסף: נהיה בקשר עם הגופים ובהתאם לכל דרישה של גוף נמצא את המפקחים המתאימים שהם יהיו אחראיים על הגוף הרלוונטי.

יעקב מרגי: תודה.

יעקב מרגי: היה חייה להישאל וחייב להיאמר.

יעקב מרגי: יש הערות נוספות?

יעקב מרגי: אם אין, אנחנו מצביעים.

יעקב מרגי: אנחנו מצביעים על סעיפים 65ה עד סעיף 65יב.

יעקב מרגי: מי בעד?

יעקב מרגי: מי נגד?

יעקב מרגי: מי נמנע?

יעקב מרגי: אושר

יעקב מרגי: אין מתנגדים ואין נמנעים.

יעקב מרגי: סעיפים 65ה עד סעיף 65יב אושרו.

איתי עצמון: הפרק הזה מאושר.

איתי עצמון: הנושא הבא שהוועדה צריכה להידרש אליו הוא התיקון העקיף לחוק הגז (בטיחות ורישוי) שלעשה עורך את ההתאמות כפי אמרתי לתחולה הבלעדית שלו על גז טבעי.

צחי בר ציון: אנחנו מדברים על פרק י"א: תיקונים עקיפים.

צחי בר ציון: להקריא?

יעקב מרגי: קודם כל תן לנו הסבר קצר.

יעקב מרגי: תציג את עצמך לפני ההקראה או אחרי ההקראה, איך שתחליט.

יעקב מרגי: העיקר תסביר.

צחי בר ציון: אני עורך דין צחי בר ציון, אני היועץ המשפטי שמלווה את רשות הגז הטבעי.

צחי בר ציון: אנחנו מדברים על פרק י"א שהוא תיקונים עקיפים לחוק הגז (בטיחות ורישוי).

צחי בר ציון: מה שקורה זה שחוק הגז (בטיחות ורישוי) הוא חוק שליווה שני תחומים, גם את תחום הגפ"ם, וגם את תחום הגז הטבעי.

צחי בר ציון: המצב הזה היה מצב בלתי אפשרי לשני התחומים כי חוץ מהמילה גז אין ביניהם שום קשר, לא פיזיקלי ולא כימיקלי ולכן כל תיקון שנעשה בסעיף כזה או אחר יצר בעיות בשני התחומים.

צחי בר ציון: לכן בשעה טובה עכשיו תחום הגפ"ם יצר חוק חדש ובעצם נשאר לנו כרגע החוק... לאחר שכל התהליך הזה יסתיים, גם החוק הזה בעולם הגז הטבעי, גם הוא לא מתאים כי צריך לדעת שלנו יש את חוק משק הגז הטבעי שהוא החוק העיקרי שלנו, הוא המסדיר וכאן יש עוד אלמנטים שמתחברים ולפעמים יש חפיפה מלאה ולפעמים לא.

צחי בר ציון: הנקודה היא שכרגע אנחנו לא עושים רוויזיה עמוקה אלא רק את התיקונים הבסיסיים ביותר שנדרשים מתוקף זה שתחום הגפ"ם יוצא מהחוק הזה ועוד כמה תיקונים שממש אי אפשר היה לחכות יותר כאשר ברור לכולנו שעכשיו, אחרי שיהיה את הפירוד הזה כמו שצריך, אנחנו נצטרך לעשות רוויזיה ורפורמה עמוקה בחוק הזה ולהביא תיקון מקיף.

יעקב מרגי: להבין.

יעקב מרגי: חוק הגפ"ם הזה לא נוגע לחוק הגז הטבעי בכלל.

יעקב מרגי: אם כן, למה אנחנו נדרשים לבצע תיקונים בחוק הגפ"ם?

יעקב מרגי: אם יש הפרדה מוחלטת, תקנו אתם, תתאימו את החוק או תייצרו חוק שמתאים לחוק הגז.

צחי בר ציון: אני אנסה להסביר.

צחי בר ציון: עד היום היה חוק הגז (בטיחות ורישוי) התשמ"ד-1989 שהוא היה של שניהם.

צחי בר ציון: בגלל שהוא הכיל את שני התחומים האלה, בעצם הייתה פשרה של שני התחומים כי כל תיקון שעשה תחום אחד יכול היה לפגוע או פגע בתחום השני.

צחי בר ציון: לכן נוצר איזשהו סטטוס קוו לא בריא שהחוק בעצם לא התעדכן כמו שצריך.

צחי בר ציון: כרגע תחום הגפ"ם יוצא מהחוק הזה ועובר לחוק אחר.

צחי בר ציון: לכן התיקונים שאנחנו עושים עכשיו הם גם התיקונים שנדרשים מתוקף היציאה.

צחי בר ציון: למשל, בתוך הסעיפים יש הפניות והגדרות של גפ"ם וכדומה, להוציא אותם, וגם במקביל אנחנו עושים כמה תיקונים, וכשנגיע אליהם נדבר עליהם, שנקרא לזה שכבר אי אפשר היה לחכות.

צחי בר ציון: בכל מקום זה המינימום הנדרש כאשר ברור לחלוטין שזה לא מושלם, זה רחוק מלהיות מושלם, ואנחנו נצטרך לעשות רפורמה.

יעקב מרגי: אני חשבתי שאני מחוקק חוק מושלם.

יעקב מרגי: אם כבר מביאים חוק עם 80 סעיפים, עושים אותו מהתחלה.

צחי בר ציון: תחום הגפ"ם יהיה מושלם.

יעקב מרגי: אם הוא היה מושלם בהליך ההכנה, לא הייתי צריך תיקונים עקיפים.

יעקב מרגי: מלכתחילה לא הייתי מפנה ומלכתחילה הייתי בונה אותן מ-א' עד ת'.

יעקב מרגי: הנזיפה נרשמה בפרוטוקול ועכשיו תקריא.

צחי בר ציון: פרק י"א: תיקונים עקיפים 70.

צחי בר ציון: תיקון חוק הגז (בטיחות ורישוי) בחוק הגז (בטיחות ורישוי), התשמ"ט-1989 (בחוק זה – חוק הגז (בטיחות ורישוי) –

צחי בר ציון: ההגדרות "גז", "גז פחמימני מעובה", ו"מיתקן גז פחמימני מעובה לצריכה עצמית" – יימחקו.

טבעי" יבוא: ""גז טבעי", "גז", "הממונה", "המנהל" – כהגדרתם בסעיף 2 לחוק משק הגז הטבעי".

טבעי" יבוא: בהגדרה "עבודת גז", לפני "התקנה" יבוא "תכנון" ואחרי "בדיקה" יבוא "הפעלה" והמילים "או הובלה" – יימחקו.

טבעי" יבוא: בהגדרה "השר" במקום "האנרגיה והתשתית" יבוא "האנרגיה".

איתי עצמון: אני עוצר אותך כאן.

איתי עצמון: אם תוכל להסביר בקצרה מה מהות השינוי.

איתי עצמון: אני כמובן מדבר על השינויים המהותיים ולא על השינויים הטכניים

צחי בר ציון: אנחנו מדברים על סעיף ההגדרות בחוק הגז (בטיחות ורישוי) הקיים.

צחי בר ציון: אנחנו מדברים, כמו שאמרתי קודם, על ההתאמות הנדרשות.

צחי בר ציון: למשל, בסעיף קטן (א) אנחנו מוחקים את כל האלמנטים שמתייחסים לגז פחמימני מעובה כדי שיהיה ברור לחלוטין שהחוק הקיים כבר לא חל על גז פחמימני מעובה, שזה דבר מאוד מאוד חשוב.

צחי בר ציון: בסעיף (ב) אנחנו מייבאים במקומות שזה נדרש את ההגדרות מחוק משק הגז הטבעי שיחולו על הגז הטבעי.

צחי בר ציון: בסעיפים (ג) ו-(ד) אנחנו מתקנים את ההגדרות "מיתקן גז ועבודת גז" לדברים, כמו שאמרתי קודם, המינימליסטיים ביותר כדי להתאים.

צחי בר ציון: זאת עדיין לא התאמה מלאה ונצטרך לעשות על זה רפורמה מקיפה יותר בעתיד, אבל עכשיו זה ממש במינימום הנדרש כדי שזה יהיה קצת יותר עדכני.

יעקב מרגי: זה קנאת סופרים תרבה חוכמה.

יעקב מרגי: אנחנו כנראה צפויים לקבל בעתיד חוק.

איתי עצמון: בתיקון יותר מקיף כמובן שצריך לשקול גם את שינוי שם החוק.

איתי עצמון: שם החוק נשאר כרגע.

יעקב מרגי: לכן השאלה שלי התעוררה מלכתחילה.

צחי בר ציון: חד משמעית.

צחי בר ציון: הבעיה היא שיש את חוק משק הגז הטבעי וצריך לסדר וזה תהליך קצת יותר מורכב.

צחי בר ציון: כמו שאמרתי, אנחנו מוחקים כל מיני דברים שלדעתנו לא רלוונטיים או שכבר מוסדרים במשרדים אחרים וכדומה.

איתי עצמון: לעניין ההובלה למשל.

צחי בר ציון: זה למשל רלוונטי לעניין ההובלה ומוסיפים תכנון שלדעתנו הוא דבר נדרש בגז טבעי כי אלה בעיקר צנרות ותשתית.

צחי בר ציון: בסעיף (ה), בהגדרת ספק גז, כאן אנחנו מורידים שני תחומים שלדעתנו לא נדרש בעולם שלנו רישיון ספק.

צחי בר ציון: למשל התדלוק שבתחנת תדלוק, לדעתנו אין צורך לקבל על זה רישיון ספק.

איתי עצמון: יש היום ספקי גז טבעי בעלי רישיונות?

צחי בר ציון: מכוח חוק הגז (בטיחות ורישוי), עד היום יש שני בעלי רישיונות מכוח תחום שנקרא ספק גטד.

איתי עצמון: גז טבעי דחוס.

צחי בר ציון: נכון.

צחי בר ציון: גז טבעי דחוס.

יעקב מרגי: השאלה התעוררה כי לא כל המיתקנים מחוברים.

צחי בר ציון: שאר הרישיונות שלנו מכוח חוק משק הגז הטבעי.

יעקב מרגי: גז טבעי דחוס.

יעקב מרגי: להוביל גז טבעי דחוס צריך רישיון?

צחי בר ציון: מה שנקרא הדחיסה דורשת רישיון ספק קטד.

צחי בר ציון: ההובלה, אנחנו עכשיו מתקנים כך שלא יהיה צורך בזה, כמו שדיברנו קודם, ואנחנו בעצם מתאימים א המצב הקיים.

צחי בר ציון: היום מ שמתדלק בתחנת תדלוק גם אם היא תהיה גז טבעי, אין לה צורך לטעמנו ברישיון ספק ואנחנו לא נותנים.

צחי בר ציון: רק עכשיו אנחנו עושים את ההתאמה הנדרשת לעולם שלנו ואנחנו מוחקים את הנושא של שיווק כי הוא מוסדר באופן מלא בחופש הגז הטבעי, בסעיף 5 לחוק משק הגז הטבעי שהוא אומר שתחום השיווק לא דורש רישיון אלא אם כן השר, שר האנרגיה, בהסכמת שר האוצר ובאישור ועדת הכלכלה, יתקין בתקנות הוראות מיוחדות, ודרך אגב, יכול להיות שזה יקרה בקרוב.

איתי עצמון: כרגע אין.

צחי בר ציון: זה יוסדר בחוק חופש הגז הטבעי ולא מכוח החוק הזה.

צחי בר ציון: עד היום לא נגענו בזה כי זה היה חשוב לתחום הגפ"ם.

צחי בר ציון: סעיף (ו) הוא סעיף טכני לחלוטין.

יעקב מרגי: תמשיך בהקראה.

צחי בר ציון: סעיף 3 – בטל.

צחי בר ציון: בסעיף 5, במקום "המנהל" יבוא "הממונה".

צחי בר ציון: בסעיף 8 -

צחי בר ציון: סעיף קטן (ב) – בטל.

צחי בר ציון: (8א) בסעיף 8יג, המילים "6, 14(5)" - יימחקו.

איתי עצמון: אני עוצר אותך כאן.

איתי עצמון: אם תוכל להסביר תוך התייחסות לסעיפים שאתם מציעים לבטן.

צחי בר ציון: בסעיף (2) המילה הובלה תימחק.

צחי בר ציון: כמו שאמרנו, אנחנו חושבים שתחום הזה צריך לצאת.

יעקב מרגי: את זה כבר הבנו.

צחי בר ציון: הוא צריך לצאת גם מתחום של צווי הבטיחות שמתקין השר.

צחי בר ציון: זה בסעיף (2).

צחי בר ציון: זאת התאמה למה שדיברנו קודם.

צחי בר ציון: סעיף (3), בגלל הכפילות שנוצרה בין שני החוקים יצר הגדרות שונות למי הממונה – או בשם החוק, המנהל – מטעם החוק הזה בכל תחום, בגפ"ם וברשות הגז הטבעי.

צחי בר ציון: הוא בחר בשם שיצר לנו עיוות.

צחי בר ציון: הוא בוחר בשם המנהל.

צחי בר ציון: בעולם הגז הטבעי זה יוצר עיוות כי יש מנהל רשות הגז הטבעי ויש הממונה על הבטיחות ולכן אנחנו מתאימים.

יעקב מרגי: הבנו.

יעקב מרגי: (4)(א).

צחי בר ציון: פסקה (1) מדברת במפורש על מיתקן פחמימני מעובה וכבר אין בה צורך.

צחי בר ציון: לא רק שאין בה צורך אלא אתה חייב להוציא אותה כי אחרת תהיה לך כפילות עם חוק הגפ"ם.

איתי עצמון: לשינויים טכניים אתה לא צריך להתייחס.

איתי עצמון: רק לעניין מהותי שמשנים כאן

איתי עצמון: הסדר קיים שיש לו מהות מעבר להתאמות הטכניות.

צחי בר ציון: בסדר.

יעקב מרגי: לגבי המנהל, יבוא הממונה.

יעקב מרגי: אפילו אני הבנתי.

צחי בר ציון: בסעיף (6), אנחנו מוחקים סעיף שאומר "הוראה לפי סעיף (5) תעמוד בתוקפה כל עוד לא שינה או ביטל אותה מנהל או כל עוד לא שונתה לפי סעיף 9 או בירור לפי סעיף 21".

צחי בר ציון: הסעיפים 19 ו-21 נמחקים ממילא וזה יוצר מצב שכבר בעצם אין צורך בסעיף הזה והוא כבר אומר את הברור מאליו.

צחי בר ציון: כדי שלא תהיה אי הבנה, אנחנו מוחקים.

צחי בר ציון: סעיף (8), הוא הסעיף הטכני עליו דיברנו.

צחי בר ציון: סעיף קטן (ב) אומר שהמנהל ייצור העתק מתוכנית בטיחות שהוכנה לפי סעיף קטן (א) לגבי מיתקן גז המשמש לאחסנת גז, מפקח עבודה אזורי וכדומה.

צחי בר ציון: לפי מה שנמסר לי מעורכת דין גל זאת בקשה של משרד העבודה לבטל את זה.

צחי בר ציון: אנחנו כמובן הסברנו, אבל אם צריך הסברים, אם הם כאן, הם יסבירו את התיקון הזה כי זה יותר לדרישתם.

גל נוי אפרת: נמצאים אתנו הנציגים של משרד העבודה והרווחה ואני מציעה שהם יתייחסו.

רן כהן: שלום אדוני.

רן כהן: מינהל הבטיחות, משרד העבודה.

רן כהן: אנחנו ביקשנו לבטל את הסעיף הזה משתי סיבות מהותיות והגענו להסכמה עם משרד האנרגיה.

רן כהן: הסיבה הראשונה היא שיש לנו רגולציה מאוד כבדה שנוגעת לבטיחות עובדים כבר היום, בין היתר תוכנית בטיחות כללית שמתארת את כל הסיכונים במפעל.

יעקב מרגי: כמו בענף הבנייה.

יעקב מרגי: אל תתייחס.

יעקב מרגי: תמשיך.

רן כהן: הסעיף הזה עם איזה על רגולטורי כפול שלנו אין צורך בו.

רן כהן: אנחנו לא מייצרים הסדרה על בטיחות של מתקנים, בטח לא במובן שתכנית הבטיחות הזו אמורה לתת לה מענה שזאת השפעה על רצפטורים ציבוריים וכולי.

רן כהן: אנחנו לא הגנת הסביבה, לא כבאות והצלה, ולכן גם בגלל שיש לנו היום רגולציה שנותנת מענה לפחות לצרכים שאנחנו חושבים שזאת בטיחות העובדים וגם מתוך הטעם של טיוב רגולטורי, כשראינו את הסעיף הזה ביקשנו ממשרד האנרגיה למחוק אותו.

יעקב מרגי: תודה.

צחי בר ציון: סעיף 8, סעיף 8א - בטל.

צחי בר ציון: אלה בעצם סעיפים שהם רלוונטיים לתחום הגפ"ם, כל מיני הוראות אופרטיביות שהספק צריך לעשות ובעולם שלנו לא צריך אותן ואנחנו מבטלים אותן.

צחי בר ציון: מלכתחילה הן לא חלו עלינו כי הן מופנות להגדרה בחוק אחר.

צחי בר ציון: סעיף (8א) הוא סעיף טכני לחלוטין שמתאים כל מיני מחיקות שנעשות כאן.

צחי בר ציון: סעיף (9), זה המנהל והממונה עליו דיברנו כבר כמה פעמים.

צחי בר ציון: (9א) בסעיף 9 האמור בו יסומן "(א)" ואחריו יבוא: "(ב) אדם לא יעסיק אדם אחר בעבודת גז שחלה עליה חובת רישוי לפי סעיף קטן (א), אלא אם כן אותו אדם הוא בעל רישיון לפי אותו סעיף קטן".

צחי בר ציון: בהמשך אנחנו תכף נקריא עוד סעיפים שמתקנים את סעיפים 25 עד 27, שזה לבקשת הייעוץ המשפטי של הוועדה.

צחי בר ציון: אלה סעיפי עונשין.

צחי בר ציון: כמו שאמרנו, זה חוק מאוד מאוד ישן וסעיפי העונשין האלה, נקרא לזה, לא מספיק התעדכנו עם השנים.

צחי בר ציון: הם לא מודרניים, זאת מילה עדינה.

צחי בר ציון: הייעוץ המשפטי של הוועדה ביקש שאנחנו נעשה בהם התאמות.

צחי בר ציון: אנחנו כמובן הסכמנו.

צחי בר ציון: היה לנו חשוב שבמסגרת ההתאמות האלה לא תהיה אפשרות לעקוף את הסעיפים האלה ואת החובה.

צחי בר ציון: אחת החובות המרכזיות היא שבעצם אדם לא יעבוד בעבודת גז בלי שיש לו רישיון.

צחי בר ציון: לנו היה מאוד מאוד חשוב שאי אפשר יהיה לעקוף את זה על ידי זה שיאמרו זה לא אני אלא אני אעסיק מישהו אחר במקום.

צחי בר ציון: לכן היה חשוב לנו, במסגרת אותה התאמה, להוסיף גם את הסעיף הזה כאן, ותכף נראה את ההתאמה בשאר הסעיפים, כדי שיהיה ברור שאי אפשר לעקוף את התיקונים עליהם אנחנו דברים על ידי זה שיאמרו שזה לא אני אלא אני מעסיק מישהו אחר.

איתי עצמון: אני אומר מילה להשלמה.

איתי עצמון: סעיף 9 קובע היום איסור עיסוק ללא רישיון ולאחר מכן בסעיף העונשין, כפי שאמר עורך דין צחי בר ציון, הוא לא עדכני, הוא למעשה קובע כל מי שעובר על הוראה מהוראות התקנות, לא רק החוק אלא כל הוראה מהוראות התקנות, דינו מאסר שנה או קנס פי שלושה מהקנס כאמור בסעיף 61(א)(2).

איתי עצמון: כלומר, זו עביר החמורה.

צחי בר ציון: לכן הקשבנו ברוב קשב.

איתי עצמון: הבנתי מכם שהכוונה היא לקבוע בצו או בתקנות לפי החוק, שיובאו לאישור ועדת הכלכלה, איסור העסקה בעבודת גז של מישהו שאין לו רישיון בתוקף.

איתי עצמון: כל עבירה, הפרה של הוראות שאתם תקבעו בתקנות, תהיה עבירה פלילית בחומרה כפי שהקראתי.

איתי עצמון: ברגע שאנחנו – כפי שנראה בהמשך – מקלים על חומרת העבירה הפלילית הזו, הענישה תהיה הרבה פחות חמורה מכפי שאתם התכוונתם על איסור העסקה.

איתי עצמון: לכן נוצר הצורך לקבוע במפורש בסעיף 9 את האיסור הזה, את האיסור המהותי של איסור העסקה של אדם אחר בעבודת גז שחלה עליה חובת רישוי.

צחי בר ציון: בסעיף 11, במקום "למנהל" יבוא "לממונה".

12 יבוא: "12.

12 יבוא: תנאים למתן רישיון ספק גז המנהל רשאי לתת רישיון ספק גז למבקש שהוא תאגיד שנרשם על פי דין בישראל".

12 יבוא: אלה שלושה סעיפים שמאוד קשורים אחד לשני.

12 יבוא: כאן אנחנו עושים איזשהו שינוי.

12 יבוא: עד היום, לפי החוק הקיים, מי שנתן את כל הרישיונות מכוח החוק הזה היה הממונה על הבטיחות שיושב כאן, מר יאשה יורבורסקי.

12 יבוא: אנחנו רוצים שאת רישיון הספק, מי שייתן אותו, להבדיל מרישיונות עיסוק עליהן דיבר לפני רגע עורך דין איתי עצמון, יהיה מנהל רשות הגז הטבעי משום שהם יותר עולם התשתית, הם יותר נמצאים בעולם התשתיתי.

12 יבוא: לכן אנחנו כן רוצים לעשות את התיקון הזה וכאן זה יהיה מנהל רשות הגז הטבעי שייתן את הרישיון ולא הממונה.

12 יבוא: דבר שני.

12 יבוא: להבדיל מעולם הגפ"ם, אצלנו לא נותנים רישיונות ליחידים.

12 יבוא: אני מדבר על הספק.

12 יבוא: לא רישיון לעיסוק.

12 יבוא: לכן אנחנו רוצים בסעיף 12 למחוק את האפשרות לתת רישיון ליחיד כי אצלנו נותנים רק לתאגידים.

12 יבוא: סעיף (12) הוא אותה התאמה שמדבר על הסמכויות ולכן שיהיה ברור שהסמכויות הן או למנהל או לממונה לפי העניין.

12 יבוא: בפסקה (1), המילים "ואם הוא יחיד – גם לו עצמו" – יימחקו.

12 יבוא: כמו שאמרתי, בפסקה (א) יש אותה התאמה גם לעניין הזה שלא לתת רישיון ליחיד, את כל זה אנחנו מוחקים.

12 יבוא: בסעיף (ב), פסקה (5) מדברת על בדיקות תקופתיות וכדומה.

12 יבוא: שוב, זה משהו מעולם הגפ"ם ופחות רלוונטי לנו.

12 יבוא: אני אקריא את הנוסח שנמצא בפני הוועדה אבל הובא לידיעתנו שאתם תוך כדי תיקנתם עוד משהו בעולם הגפ"ם שאנחנו נרצה לעשות את ההתאמה הזאת גם לנו.

12 יבוא: אני אקריא את התיקון שמונח בפני הוועדה ואז אני אומר מה אנחנו כן היינו רוצים לעשות, עוד איזשהו תיקון.

12 יבוא: בסעיף קטן (א), במקום "סעיפים 10 או 11" יבוא "סעיף 10 הוא לעשר שנים ותוקפו של רישיון לפי סעיף 11".

12 יבוא: אני אסביר.

12 יבוא: זה בעצם הסעיף שמדבר על תקופת הרישיונות.

12 יבוא: עד היום הרישיונות, לפי החוק הישן, כל הרישיונות - בין אם זה ספק ובין אם זה לעוסק – ניתנו לשלוש שנים.

12 יבוא: אנחנו חשבנו שלתת רישיון לספק לשלוש שנים בעולם שלנו, זה לא מתאים כי זה יותר עולם תשתיתי.

12 יבוא: אנחנו מבקשים להעלות את זה לעשר שנים.

12 יבוא: זה הנוסח הקיים.

12 יבוא: השארנו את רישיון העיסוק לשלוש שנים.

12 יבוא: הובא לידיעתנו שבחוק החדש שאתם מייצרים לגבי הגפ"ם אתם חושבים שיותר נכון שהתחום הזה יוסדר לחמש שנים רישיונות ואנחנו חושבים שאם זה כך, זה נכון גם לעשות זאת.

איתי עצמון: אנחנו נעשה את התיקון הזה.

צחי בר ציון: צריך לעשות את ההתאמה, כמובן ככל שהוועדה תאשר, גם לעניין הזה.

איתי עצמון: אין בעיה.

איתי עצמון: בסדר גמור.

צחי בר ציון: בסעיף 18, אחרי "ספק גז" יבוא "או מי שקיבל רישיון לפי פרק ב' לחוק משק הגז הטבעי".

צחי בר ציון: סעיף 18 מדבר על מצב שבו אפשר לעסוק בעבודות מסוימות שיקבע השר גם ללא רישיון אם בעצם אתה עובד אצל ספק ובעצם אותו ספק הסמיך אותך.

צחי בר ציון: אנחנו רוצים להתאים את זה גם לעולם שלנו, שזה לא יהיה רק ספק לפי החוק הזה אלא בעיקר – כי זה רוב מה שאנחנו עושים – רישיונות שניתנו לפי חוק הגז הטבעי, כדי להקל, בעיקר בתחום ההולכה והחלוקה, שלא יצטרכו רישיונות.

צחי בר ציון: כמובן יכול להיות שנקבע את זה בתקנות כשהן יגיעו לאישור הוועדה.

צחי בר ציון: עכשיו אנחנו מגיעים לסעיפים – אני תכף אקריא אותם – עליהם דיברנו קודם, סעיפי העונשין.

צחי בר ציון: אני אקריא אותם וככל שנצטרך, נרחיב.

צחי בר ציון: (15א) בסעיף 25 –

קטן יבוא: "(א) העושה אחד מאלה, דינו מאסר שנתיים או קנס פי שלושה מהקנס כאמור בסעיף 61(א)(3) לחוק העונשין, התשל"ז-1977.

קטן יבוא: אדם, שאינו צרכן ביתי, המעסיק אדם אחר בעבודת גז החייבת ברישוי ללא רישיון בתוקף, בניגוד להוראות סעיף 9(ב)".

קטן יבוא: ב) בסעיף קטן (ב), המילים "או תקנות שהותקנו מכוחו או צו או הוראה שניתנו מכוחו" – יימחקו.

קטן יבוא: ג) אחרי סעיף קטן (ב) יבוא: "(ב1) העובר על תקנות שהותקנו לפי חוק זה או צו או הוראה שניתנו מכוחו, דינו – מאסר עד שישה חודשים או קנס כאמור בסעיף 61(א)(1) לחוק העונשין, התשל"ז-1977 ואם נעברה העבירה בידי תאגיד – כפל הקנס האמור בסעיף 61(א)(1) לחוק העונשין.

קטן יבוא: (ב2) על אף האמור בסעיף קטן (ב1), רשאי השר לקבוע בתקנות או בצווים לפי חוק זה כי הפרת הוראה שנקבעה בהם לא תהווה עבירה".

קטן יבוא: (15ב) במקום סעיפים 26 ו-27 יבוא: "26.

קטן יבוא: אחריות נושא משרה בתאגיד

קטן יבוא: נעברה עבירה לפי סעיף 25 על ידי תאגיד או על ידי עובד מעובדיו, חזקה היא כי נושא משרה בתאגיד הפר את חובתו כאמור, אלא אם כן הוכיח כי עשה כל שניתן כדי למלא את חובתו.

איתי עצמון: הסברנו קודם לכן את השינוי שמציעים לעשות בסעיף העונשי וגם בסעיפים הנלווים שעוסקים היום באחריות תאגיד, באחריות מעביד או מורשה.

איתי עצמון: הסעיפים, כפי שקיימים היום בחוק, אינם עדכניים, קובעים עבירות חמורות ובחלקם אינם עולים בקנה אחד עם עקרונות היסודי של המשפט הפלילי היום.

איתי עצמון: לכן עשינו כאן התאמות.

איתי עצמון: קבענו מדרג ענישה כפי שמקובל היום, עבירה על הוראות החוק, עבירה על הוראות התקנות והתאמנו את חומרת העונש.

איתי עצמון: וכן הוספנו סעיף, אחריות נושא משרה בתאגיד, שזאת למעשה עבירה נפרדת של נושא משרה שהפר את חובת הפיקוח על עובד שלו שעשה עבירה לפי החוק.

צחי בר ציון: בסעיף 29 -

צחי בר ציון: סעיף קטן (ב) – בטל.

צחי בר ציון: סעיף 29 מדבר על כך שהשר רשאי להתקין תקנות וכאן אנחנו עושים את ההתאמות הנדרשות להוריד את הנושאים שדיברו על תחום הגפ"ם.

צחי בר ציון: זה עניין של הודעה מוקדמת שזה מבחינתנו לא משהו שהוא רלוונטי.

צחי בר ציון: את הדברים האלה הורדנו וכמו שאמרתי, צריך לעשות איזושהי רפורמה אצלנו.

צחי בר ציון: ככל שאחרי הרפורמה נחשוב שצריך להחזיר משהו, כמובן נעשה זאת בבוא העת.

צחי בר ציון: בסעיף קטן (א), המילה "הובלה" – תימחק, והסיפה החל במילים "ולגבי מיתקן גז הממוקם" – תימחק.

קטן יבוא: "(ב) תקנות וצווים לעניין מיגון או אבטחה של מיתקני גז ייקבעו בהסכמת השר לביטחון פנים".

איתי עצמון: יש תקנות כאלה שרלוונטיות גם לגז טבעי?

איתי עצמון: של מיגון או אבטחה של מיתקני גז?

צחי בר ציון: אני חייב להודות שאני לא בטוח.

צחי בר ציון: לי לא ידוע לי ואני לא בטוח אבל אני לא יודע לומר את זה בוודאות.

איתי עצמון: אתה מבקש להשאיר את זה ליתר ביטחון.

צחי בר ציון: לא אכפת לי שזה ירד, אם זה מה שהוועדה רוצה.

איתי עצמון: אני שואל.

צחי בר ציון: בהבנה שלי, אני חושב שאין צורך בזה אבל אני לא יודע להגיד את זה במאת האחוזים.

יעקב מרגי: זה לא מזיק.

צחי בר ציון: לא אכפת לי למחוק את זה וככל שיעלה הצורך, כאשר נעשה את הרפורמה, נחזיר את זה.

צחי בר ציון: מה שהוועדה תחליט אנחנו נעשה.

צחי בר ציון: בכותרת השוליים, במקום "המנהל" יבוא "הממונה".

קטן יבוא: "(ב) הוראות הממונה לפי חוק זה בעניין מיגון או אבטחה של מיתקני גז יהיו בהתייעצות עם עובד המשרד לביטחון פנים שהסמיך לכך השר לביטחון פנים".

קטן יבוא: סעיפים שמדברים על צווים ותקנות והוראות.

קטן יבוא: אנחנו עושים כאן את ההתאמות שלטעמנו הן נדרשות, גם להוריד את ההובלה עליה דיברנו וגם לעשות התאמה.

קטן יבוא: התקנות, זה דבר שהיה אולי נכון לעולם הגפ"ם, לנו הוא לא נכון, הן יצרו איזושהי הבחנה, כשמתקינים את התקנות, לדרישות שצריך.

קטן יבוא: הייתה התייעצות עם שר העבודה וגם הסכמה.

קטן יבוא: אנחנו חשבנו שלא צריך לעשות את ההבחנה הזאת אלא שבכל מצב תהיה התייעצות.

קטן יבוא: ממילא אלה תקנות שיגיעו בחבילה אחת עת נביא אותן לכאן.

קטן יבוא: לא חשבנו שנכון לעשות את המדרג הזה וגם את זה אנחנו מבקשים לתקן.

קטן יבוא: זאת תוספת שמדברת לחלוטין על עולם הגפ"ם.

קטן יבוא: אני חושב שסיימנו את ההקראה.

יעקב מרגי: יש הערות למה שהוקרא?

יעקב מרגי: לתיקון העקיף?

יעקב מרגי: ברובו זה טכני.

יותם אדמי: אני שמח שרשות הגז הטבעי שמה לב לעיין של תוקף הרישיון ותיקנה את זה לחמש שנים.

יותם אדמי: זה בסדר גמור.

יותם אדמי: להבנתי אנחנו מסיימים את הקראת החוק, יש רשימה של חוקים שאנחנו איתרנו שיש בהם אזכור של חוק הגז (בטיחות ורישוי) שלא מבוקש לתקן אותם במסגרת החוק הנוכחי.

יותם אדמי: גם חוק משק הגז הטבעי, גם חוק קצ"א מה שנקרא, חוק תשתיות להולכה ואחסון של נפט, חקיקת קורונה.

יותם אדמי: אלה הוראות חוק ששואבות ישירות מחוק הגז.

יעקב מרגי: תודה.

יעקב מרגי: ככל שיידרש, אני אבקש גם מהייעוץ המשפטי של הוועדה וגם ממשרד האנרגיה, נסמיך אותם לתקן.

איתי עצמון: מדובר על התאמה טכנית בלבד.

צחי בר ציון: ברור לחלוטין שאת ההפניה מחוק משק הגז הטבעי, אין מקום למחוק.

צחי בר ציון: אלה חוקים שחיים בכפיפה אחת.

צחי בר ציון: כמובן שבחוק הקורונה אין מקום למחוק.

צחי בר ציון: כמובן אנחנו נעשה סקירה ואם נעלה מה שצריך, בסדר.

צחי בר ציון: על פניו אני לא בטוח שיש מקום למחוק משהו שאנחנו לא בטוחים מה ההשלכה שלו.

צחי בר ציון: אני לא בטוח שיש כרגע משהו שאני יכול למחוק.

יעקב מרגי: אם יימצא וככל שיידרש.

צחי בר ציון: ככל שהייעוץ המשפטי של הוועדה יגיד שצריך, כמובן נמחק.

איתי עצמון: מדובר רק על תיקון ממש טכני.

איתי עצמון: אם יש תיקון טכני, מקום שמזכירים בו את חוק הגז (בטיחות ורישוי) לעניין גפ"ם, וזה כבר ממש לא רלוונטי, התאמה טכנית לחלוטין שאין לה משמעות מהותית, אנחנו נעשה את ההתאמה.

איתי עצמון: אני מניח שגם משרד האנרגיה וגם משרד המשפטים בדקו את הנושא הזה כאשר גיבשו את הצעת החוק.

גל נוי אפרת: כן.

גל נוי אפרת: בהחלט.

גל נוי אפרת: אנחנו בדקנו את זה.

גל נוי אפרת: עברנו על כל דברי החקיקה שמזכירים את חוק הגז (בטיחות ורישוי) והיכן שמצאנו שיש צורך להפנות לחוק החדש, קבענו תיקונים עקיפים שהוועדה אישרה אותם בדיון הקודם, אם אני לא טועה.

יעקב מרגי: בדברי החקיקה יש משהו משהו מקוון?

גל נוי אפרת: יש מאגרים משפטיים מקוונים שאנחנו יכולים לעשות חיפושים.

יעקב מרגי: תודה יותם.

יותם אדמי: אדוני, לא שמעתי את ההתייחסות שלך לעניין קביעת דיון בחלוף תקופת זמן בעניין החוק כולו.

יעקב מרגי: זה שלא קיבלת את מבוקשך, זה לא אומר שלא התייחסנו.

יותם אדמי: לא שמעתי התייחסות של אדוני.

יעקב מרגי: הנה, אני אומר את זה לפרוטוקול.

יעקב מרגי: לכן שאלתי את מה ששאלתי את אילן בנימין.

יעקב מרגי: הוא הלך.

צחי בר ציון: התחלפתי אתו.

צחי בר ציון: יש מגבלה כמה נציגים מהמשרד יכולים להשתתף בדיון,.

יעקב מרגי: הנה, אילן כאן.

יעקב מרגי: אני אזכיר הערה שהערתי, שרואים צל הרים כהרים.

יעקב מרגי: אין כרגע צורך בדיווח לוועדה.

יעקב מרגי: אם אין עוד הערות, אנחנו מצביעים.

איתי עצמון: על סעיף 70, כולל ההתאמות שעשינו במהלך ההקראה.

יעקב מרגי: מצביעים על סעיף 70 כולו.

איתי עצמון: כל התיקון העקיף לחוק הגז (בטיחות ורישוי).

יעקב מרגי: כולל התיקון וכולל הסמכה במידה ויימצא משהו טכני.

איתי עצמון: משהו טכני בלבד.

צחי בר ציון: רק לעניין הפנייה בחוקים אחרים ולא בחוק משק הגז הטבעי.

איתי עצמון: ודאי שלא.

יעקב מרגי: הבנו את ההבהרה הקודמת שלך והיא נרשמה בפרוטוקול.

יעקב מרגי: מי בעד אישור סעיף 70?

יעקב מרגי: מי נגד?

יעקב מרגי: מי נמנע?

יעקב מרגי: אושר

יעקב מרגי: אין מתנגדים ואין נמנעים.

יעקב מרגי: סעיף 70 אושר.

איתי עצמון: למעשה הוועדה השלימה את כל הקראת סעיפי החוק והשלימה למעשה את הליך החקיקה של הצעת החוק לקריאה שנייה ולקריאה שלישית.

יעקב מרגי: אני אומר בפעם המי יודע מה ואני אומר שוב שנעשה עוול לכנסת, לבית המחוקקים, לפרלמנט של מדינת ישראל, איך שהוא מוצג כי המהות האמיתית מתקיימת בוועדות, בדיוני עומק, ומה שרואים, לפעמים זה הכרח שיגונה ולפעמים זה הכרח שלא יגונה.

יעקב מרגי: על המופע במליאה.

יעקב מרגי: אבל מה לעשות, התקשורת הישראלית החליטה שתפקידה להציג רק את השלילי ולא את החיובי כי אני חושב שבדבר כזה מכונן היו צריכים להיות כאן כמה חצובות של מצלמות ואפילו שאלות, אבל אנחנו מזמן לא בעידן הזה.

יעקב מרגי: זו הכנסת במיטבה.

יעקב מרגי: אתמול סיימנו חוק מקורות האנרגיה שעלה למליאה לקריאה שנייה ושלישית והיום אנחנו מסיימים את חוק הגפ"ם בוועדה וידינו עוד נטויה.

יעקב מרגי: זה סדר היום של ועדת הכלכלה וגם של ועדות אחרות.

יעקב מרגי: זו הכנסת.

יעקב מרגי: זו כנסת ישראל.

יעקב מרגי: תודה רבה.